ANC verwerp Tsonga-minderheidsaansprake – praag.co.za
President Zuma het Mahlobo glo gestuur om te gaan ondersoek instel. Volgens die Business Day is daar "baie agterdog" oor die geweld en oproer in die gebied omdat 17 skole afgebrand is.
Mahlobo het ontken dat misdaadintelligensie misluk het, en dat dit die rede is hoekom die 24 skole wat aan die brand gesteek is, nie gered kon word nie.
Die minister van samewerkende regering, David van Rooyen het ook sê die regering gaan nie die besluit deur die Munisipale Afbakeningsraad omkeer nie.
Tsongas is woedend oor die samesmelting van Vuwani en Malamulele in Limpopo.
Hulle sê hulle wil nie onder Vendas se gesag wees nie. Oproer en onrus teister die gebied al maande lank terwyl die ANC leë beloftes maak oor inspraak en toegewings.
Verskeie skole is tydens gewelddadige protesoptrede afgebrand nadat die Hooggeregshof vroeër ten gunste van die Afbakeningsraad beslis het.
Van Rooyen het Donderdagaand in Thohoyandou gesê inwoners wat teen die besluit is, moet teen die hofbeslissing appelleer.
Intussen is nog sewe verdagtes in hegtenis geneem nadat 17 skole in die gebied afgebrand is.
Dit bring die aantal verdagtes wat in hegtenis geneem is vir openbare geweld, brandstigting en opsetlike saakbeskadiging in Vuwani, op twaalf te staan.
Die Menseregtekommissie sê kommer heers oor 26 000 swart skoolkinders in Vuwani in Limpopo se reg tot toegang tot onderwys, wat geskend word.
Onderrig in die gebied is gestaak te midde van voortslepende gewelddadige betogings, en sowat 24 skole is al aan die brand gesteek en beskadig.
Die provinsiale Menseregtekommissaris, Victor Mavhidula het die geweld veroordeel. Hy sê mense kan ook sukses bereik deur om 'n tafel te sit en hul griewe te spreek, eerder as om eiendom aan die brand te steek.
Skrywer praagGepubliseer op 6 Mei 2016 6 Mei 2016 Kategorieë Nuus, Suider-AfrikaSleutelwoord Limpopo, Malamulele, minderhede, oproer, skole, taalgebied, Tsongas, Vuwani